دوداق دَیمز

دوداق دیمزی - اوستاد عاشیقلار اؤز سوز باجاریقلارینی بیلدیرمک اۆچون یاراتمیشلار. بو شعرلرده دوداقلارین بیر- بیرینه دَیمه‌سی لازیم گلن صامیتلردن  ب، م ، پ کیمی صامیتلردن ایستیفاده اولونمامالیدیر.

اؤرنک
آشاغیدا آزافلی میکاییلدان بیر دوداق دیمز جیغالی تجنیسی اؤرنک اۆچون وئریلیر:
بیرینجی اؤرنک
قارالار کئچر

آیلار، ایللر، دقیقه‌لر ایچینده

یازی چیچک، قیشی قار آلار، کئچر.

عاشیق قار آلار کئچر

آغلار قارالار کئچر

یئر تیتره دن، داغ آتان

اجل قارالار کئچر.

آلچاقدان، شئیطاندان خئییر ایسته‌سن

جانیندان شر کئچر، قارالار کئچر.

ایکینجی اؤرنک

هردن-هردن سالا یادا طالعین

چتین دردی ساتا یادا طالعین

آشیق یادا طالعین

قهرین یا دا طالعین

چتین داردا یئتیشسین

سالسین یادا طالعین

یا چرخی گردیشین یا دا طالعین

یاندیرار چیراغین قارالار کئچر.

اۆچونجو اؤرنک

آزافلی شیکاری آتاندا یاخشی

آنان دا یاخشیدیر آتان دا یاخشی

آشیق آتاندا یاخشی

صیاد آت آندا یاخشی

َایری َایرینی سسلر

دئیر آتان دا یاخشی.

قضا قدرلره آتان دا یاخشی

قانانلارین قانی قارالار کئچر.

دؤردونجو اؤرنک

''گلدی یاز آیلاری،حسرت چکر خاک

دئیر: نیسان گئله آ یاغا-یاغا

"لعنت شیطانا"ده،شعیر دن ال چک

شیطان سنی سالار آیاق-آیاغا

صییاد دریالاردا آلار جَنگ اله

حسرت چکر: چیسکین گله،چن گله!

عزرائیل سینه نی چئکر چنگله

قصصال قصص ائیلیر آی آغا،آغا

کئچن قنجر گر اِرککدی،گر دیشی

دللک چاغیر،چکدیره جن گر دیشی

قضانین قدَری،چرخین گردیشی

سرسری تز سالار آیاغا،آغا

علسگر دن چئکیلر سن آ یانا

سیرّ ایشینی ناحق سالدین عیانا

چیراغین کی،ایلاهیدن آ یانا

احتیاجین نئدی آ یاغا،یاغا

 قایناق‌لار 

تورک خلق ادبیاتی - یازان: علیرضا صرّافی

بؤلمه:ادبیات
بؤلمه:آشیق صنعتی